NORAKSTS

|  |  |
| --- | --- |
| 28.09.2023. | Nr.10/7 |

**neapbūvēta zemesgabala Viskaļu ielā 119A, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “Locitech Production” (reģistrācijas Nr.40103170223) 2022. gada 3. jūnija iesniegums, kurā lūdz atsavināt Jelgavas valstspilsētas pašvaldībai piederošo zemes vienību Viskaļu ielā 119A, Jelgavā.

Jelgavas valstspilsētas pašvaldībai piederošs neapbūvēts zemesgabals 8426 m2 platībā ar kadastra apzīmējumu 09000290732 Viskaļu ielā 119A, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000695996 ar kadastra numuru 09000290633.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir savrupmāju apbūve, dabas pamatnes teritorija un rūpnieciskās ražošanas objektu apbūve.

No Publiskas personas mantas atsavināšanas likuma (turpmāk - Atsavināšanas likums) 3. panta pirmās daļas 1. punkta un 4. panta pirmās daļas izriet, ka publiskas personas nekustamo īpašumu var atsavināt, pārdodot to izsolē, ja tas nav nepieciešams pašvaldības funkciju nodrošināšanai. Zemesgabals nav nepieciešams pašvaldības autonomo funkciju realizēšanai.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2023. gada 21. augustā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Zemesgabalu un noteica tā tirgus vērtību 27000,00 *euro* (divdesmit septiņi tūkstoši *euro*, 00 centi)*.*

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 30504,00 *euro* (trīsdesmit tūkstoši pieci simti četri *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2023. gada 8. septembrī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 31000,00 *euro* (trīsdesmit viens tūkstotis *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3100,00 *euro* (trīs tūkstoši viens simts *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2023. gada 8. septembra lēmumu Nr. 8/4 “Neapbūvēta zemesgabala Viskaļu ielā 119A, Jelgavā atsavināšana” un SIA “Locitech Production” 2022. gada 3. jūnija iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Viskaļu ielā 119A, Jelgavā (kadastra numurs 09000290633, kadastra apzīmējums 09000290732, platība 8426 m2), pārdodot to mutiskā izsolē ar augšupejošu soli.
2. Noteikt neapbūvēta zemesgabala Viskaļu ielā 119A, Jelgavā, pārdošanas nosacīto cenu (izsoles sākumcenu) 31000,00 *euro* (trīsdesmit viens tūkstotis *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3100,00 *euro* (trīs tūkstoši viens simts *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Viskaļu ielā 119A, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Viskaļu ielā 119A, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 28. septembrī